Marts 2012

**Kære medlem af SUFO**

På årskursus præsenteredes bogen om forebyggende hjemmebesøg. En bog der er blevet til med hjælp fra medlemmerne. Nu skal den distribueres til relevante personer i kommunerne. Derfor har vi udvalgt et medlem i hver kommune til at forestå uddelingen. Giv bogen til borgmesteren, socialudvalgsformanden, lederne i forvaltningen og andre I finder relevante. Yderligere bøger kan rekvireres på sekretariatet. Præsenter bogen fx på denne måde:

**Det lille skub**

En lille bog om et stort emne. Om de besøg medarbejdere i kommunernes sundhedsfremmende forebyggende hjemmebesøg gennemfører hos ældre mennesker i henhold til serviceloven.

Bogen indeholder 10 små historier om disse besøg. Udgangspunktet for besøgene er, at 75- års fødselsdagen rundes, og at et besøg og samtale kan medvirke til at foretage små ændringer, imødegå unødvendige virkninger af det at blive ældre, og i det hele taget medvirke til at forbedre livskvaliteten.

Historierne er indsamlet og fortalt af de sundhedsfaglige medarbejdere, der besøger de ældre. Bogen er udgivet af SUFO - Landsforeningen for ansatte i Sundhedsfremmende Forebyggende hjemmebesøg med hjælp fra OSI - Organisationen af Selvejende Institutioner.

God fornøjelse med læsningen!